171 



Ponornice Krbavskog i Koreničkog polja biti će pritočnice 

 Une, 1. j. pripadaju crnomorskom području. 



Naše špilje i pećine dobile su svoja imena većinom po: 

 svojim svojstvima, gradji, izgledu, vlasniku zemljišta dotičnoga, 

 po osobama, koje su u nje ulazile, u njima se skrivale, oko njih 

 radile, u njima se unesrećile ili blago čuvale, po blagu ili marvi, 

 koja se u nje sagonjala ili zbjegavala, po zvjerima, koje su u 

 njima skrovišta nalazile, po hajducima, po vilama i raznim inim 

 okolnostima. 



U ličko-krbavskoj županiji poznato mi je već do sada što 

 po imenu, što po opisima, što po vlastitom očevidu oko 185, a 

 u modruško-riječkoj županiji oko 147 špilja i pećina. 



Iztražiti, proučiti i prikazati samo nazemne i podzemne vode 

 i njihove tvorine (špilje, pećine, bezdani, zjala, ponore, svrtke, 

 dulibe, drage, doline, polja i t. d., i t. d.) našega krševitoga 

 gorja bilo bi od neprocjenjive vrijednosti i velikog zamašaja ne 

 samo za poznavanje cijelog zemaljskog obličja, nego ponajpače 

 za poznavanje naše vlastite hrvatske domovine, koja se u zemljo- 

 pisnom pogledu može takmiti sa najzanimivijim svjetskim pre- 

 djelima. 



Drag. Franić. 



